open-index/open-wikipedia-markdown huggingface dataset:
Ewaso Ng’iro

:*For elva med samme navn som munner ut i Natronsjøen, se [[Sørlige Ewaso Ng'iro]].*

**Ewaso Ng'iro** (også skrevet *Ewaso Nyiro* og *Uaso Nyiro*) er ei elv i Kenya. Elvenavnet er avledet fra et lokalt språk og betyr «den brune elva».

## Elvas løp
Den har sitt utspring i Aberdarefjellene, og den renner derfra først i nordlig retning, men snur etterhvert i en stor bue mot øst. I fylket Isiolo renner elva inn i Loriansumpen, hvor den sprer seg utover og i de fleste år forsvinner gjennom fordamping og infiltrasjon i grunnen. Ved Archers Post, før elva renner ut på de tørre slettene, har den et nedbørfelt på .

Nedenfor sumpene fortsetter elva Lagh Dera, som munner ut i Juba i Somalia, like før denne munner ut i Indiahavet. Det er imidlertid sjelden at Lagh Dera når Somalia, og da kun ved høy vannstand.

I sideelva Ewaso Narok, ved byen Nyahururu, ligger de 72 meter høye Thomsonfallene.

## Bruken av elva
Over de siste hundre årene har Ewaso Ng'iro nedbørfelt vært gjenstand for en svært dynamisk sosio-økonomisk utvikling. Først på 1900-tallet ble tradisjonelle pastorale grupper avløst av hvite kolonister. Etter uavhengigheten i 1963 ble de «hvite høylandene» et åpent grenseland for afrikansk immigrasjon og bosetning. Resultatet var befolkningsøkning, intensiv småskala irrigasjon og innføring av eksotiske dyrkingsmetoder og avlinger. Dette har igjen ført til økende press spesielt på vannressurser, som igjen har ført til konflikter mellom brukere oppstrøms og nedstrøms i vassdraget, ettersom overforbruk lenger opp har ført til sterkt reduserte vannmengder for brukere lenger nede.

## Referanser
Marsabit fylke

**Marsabit fylke** er ett av 47 fylker (counties) i Kenya. Fylkets hovedstad er Marsabit og grensebyen Moyale er største by. Fylket hadde 291&nbsp;166 innbyggere ved folketellingen i 2009. Marsabit grenser til Etiopia i nord og til Turkanasjøen i vest.

## Eksterne lenker
*
Aberdarefjellene

**Aberdarefjellene** (tidligere kalt *Sattimafjellene*, kikuyu: *Nyandarua*, engelsk; *Aberdare Range*) er en 160 kilometer lang fjellkjede nord for Kenyas hovedstad Nairobi, og like sør for ekvator. 

Fjellkjeden utgjør en del av den østre kanten av Riftdalen som går gjennom landet fra nord til sør. Mot vest faller fjellene bratt ned mot Kinangopplatået og videre ned i Riftdalen. I øst er fjellsidene slakere. De høyeste toppene i Aberdarefjellene er Oldoinyo Lesatima med  meter over havet og Ilkinangop med . Fjellsidene er i stor grad skogkledt. 

Aberdarefjellene er nedbørfelt for Sasumua- og Ndakaini-demningene, som er hovedvannkilde for Nairobi. Fjellene er også kilde til en rekke elver, blant dem Tana, Kenyas lengste elv. Langs Tana ligger fem vannkraftverk som produserer en stor del av Kenyas elektrisitet.

En stor del av fjellkjeden er vernet gjennom Aberdare nasjonalpark, som ble opprettet i 1950.

## Referanser


## Eksterne lenker
*
T. W. Shannon

**Tahrohon Wayne Shannon** (født 24. februar 1978) er en politiker fra Oklahoma, USA. Shannon ble valgt til Oklahomas lovgivende forsamling som representant for sin hjemby Lawton i 2006. Etter innsettelsesseremonien 8. januar 2013, ble Shannon første afro-amerikanske Speaker i delstatssenatet. Shannon er fortsatt representant i delstatssenatet, men fratrådte stillingen som Speaker for å stille til valg i Det republikanske parti (USA) sin nominasjonskamp i forkant av spesialvalget i Oklahoma til det amerikanske senatet for å erstatte Tom Coburn.

## Referanser


## Eksterne lenker
* Hjemmeside
Palmse herregård

**Palmse herregård** (estisk: *Palmse mõis*, tysk: *Gutshaus Palms*) er en herregård i landsbyen Palmse, Lahemaa nasjonalpark, Vihula, Lääne-Viru i Estland. Godset var blant de største i Estland på 1800-tallet.

## Eiere
Området var i Middelalderen eiet av St. Michaels nonnekloster i Reval. Som herregård nevnes det første gang i 1510. I årene 1522–1676 tilhørte det familien Metztacken, deretter og frem til ekspropriasjonen i 1919 av familien von Pahlen. 

I 1919 ble godset inndratt og nasjonalisert fra den siste baron *Gustav Christian von der Pahlen*, hvoretter det gikk over til Estlands forsvarsliga. Under 2. verdenskrig holdt den tyske arme til her, mens det i sovjettiden ble brukt som pionersommerleir. I 1972 begynte restaureringen som pågikk frem til 1986. 

I dag er hovedbygningen museum med historiske møbler og interiør. På godset finnes også et orangeri, badehus omgjort til restaurant samt smie, snapsdestilleri og overnattingsmuligheter. 

## Hovedbygningen
Ifølge tegninger av arkitekten * Staël von Holstein* (1628-1679] bestilte *Gustav Christian von der Pahlen* (1648–1736) bygging av en herregård i 1697. Denne brant ned innen den var ferdig, og ble først gjenoppbygget i 1730 ved *Arend Dietrich von der Pahlen* (1706-1753). Det nåværende utseende fikk bygningen i årene 1782–1785 under rekonstruksjoner av arkitekten *Johann Mohr*. De mange annekser og småbygninger som omgir hovedbygningen, kom til på 17- og 1800-tallet. 

## Parken
Den opprinnelige parken var holdt i barokk stil, med en prydhave bak selve hovedbygningen. I 1776 tilkom en frukthave omkranset av et stengjerde. På slutten av 1700-tallet, ble parken omlagt til engelsk stil, senere tilkom broer, paviljonger, badehus og små vandrestier. 

## Berømte beboere
Offiser og statsmann Peter Ludwig von der Pahlen ble født på Palmse. Andre berømte med tilknytning til godset var guvernør og kurator ved Universitetet i Dorpat Carl Magnus von der Pahlen samt president i Det Baltiske Jernbaneselskap *Alexander von der Pahlen* (1820–1895).

## Referanser


## Eksterne lenker
* 
* Palmses hjemmeside
Kajiado fylke

**Kajiado fylke** er et av de 47 fylkene (counties) i Kenya. Fylkets hovedstad er Kajiado og største by er Ngong. Fylket hadde 687&nbsp;312 innbyggere ved folketellingen i 2009. Kajiado grenser til Tanzania i sør. I nord grenser fylket blant annet til Nairobi.

## Eksterne lenker
*
Laikipia fylke

**Laikipia fylke** er et av de 47 fylkene (counties) i Kenya. Fylket ligger ved ekvator i den tidligere Rift Valley-provinsen. Hovedstaden er Nanyuki, men det er foreslått at Rumuruti skal bli ny hovedstad. Nyahururu er en annen by i fylket. Fylket hadde like under 400&nbsp;000 innbyggere ved folketellingen i 2009. 

## Eksterne lenker
*
Lokichogio

**Lokichogio**, også kalt *Lokichoggio*, *Lokichokio* eller kortformen *Loki*, er en by i Turkana fylke i det nordvestlige hjørnet av Kenya. Byen ligger ved hovedveien A1, og er endepunktet på denne hovedveien som går gjennom hele Kenya. 

På grunn av byens beliggenhet, rundt 30 km fra grensen til Sør-Sudan, har gjort byen i flere år til et senter for hjelpearbeidet i Sudan, særlig under Den andre borgerkrigen i Sudan, hvor byens flyplass Lokichogio flyplass har vært sentral. Byen huser blant annet kontorer for FN som har koordinert hjelpearbeidet gjennom det langvarige prosjektet Operation Lifeline Sudan og et 50-talls hjelpeorganisasjoner, deriblant Norsk Folkehjelp. Som en del av virksomheten har byen også et stort ortopedisk sykehus i regi av det internasjonale Røde Kors.

Den lokale befolkningen er hovedsakelig nomader fra turkanafolket som bruker området som beitemark for sitt storfe.

## Referanser


## Eksterne lenker
* Fotografier fra Lokichokio av Rob Rooker
* Fotografier fra Lokichokio av Dave Warner
* Fotografier fra Lokichokio av James Witteveen
Nandi fylke

**Nandi fylke** er ett av 47 fylker (counties) i Kenya. Fylkets hovedstad og største by er Kapsabet. Nandi hadde 752&nbsp;965 innbyggere ved folketellingen i 2009. 

## Eksterne lenker
*
Palmitas (Uruguay)

**Palmitas** er en by i det sørvestlige Uruguay. Byen, som har om lag 2 123 innbyggere, det er en viktig by i Soriano-departementet.

## Befolkning
Palmitas har 2 123 innbyggere *(Beregning 2011)*

Kilde:

## Transport
 Ruta 2 forbinder Palmitas med Fray Bentos og Argentina.

## Referanser


## Eksterne lenker
* Kart over Palmitas (INE) (spansk)
Lokichogio flyplass

**Lokichogio flyplass** er en flyplass i byen Lokichogio i Turkana fylke i det nordlige Kenya.

På grunn av Lokichogios beliggenhet, rundt 30 km fra grensen til Sør-Sudan, har gjort byen og flyplassen i flere år til et senter for hjelpearbeidet i Sudan, særlig under Den andre borgerkrigen i Sudan.

Flyplassen har flyvninger til Lodwar, Nairobi og Rumbek, foruten en rekke hjelpeflyvninger inn i Sør-Sudan.

## Eksterne lenker
*
Laodike av Troja

**Laodike** (gresk: Λαοδίκη; «folkets rettferd») var en legendarisk prinsesse i Troja i henhold til gresk mytologi og datter av kong Priamos og Hekabe. Hun hadde mange søsken, blant annet brødrene Hektor, Paris, Helenos og tilsvarende mange søstre, blant annet Kassandra og Kreousa. Laodike ble beskrevet som det vakreste av Priamos' døtre.

## Gravid med fienden
Før Trojakrigen brøt ut som resultat av at Paris hadde røvet den vakre Helena fra grekerne, var Laodike forelsket i Akamas, sønn av Fedra og Thesevs. Han hadde kommet til Troja for å be om tilbakelevering av Helena ved forhandlinger for å unngå krig. Forholdet mellom Laodike og Akamas utviklet seg og hun ble gravid. Hun fødte en sønn som ble kalt for Munitos (eller Munikos). Barnet ble gitt til Akamas' bestemor Aithra, som var fange hos trojanerne og tjenestegjorde som slave for Helena. Etter at krigen var over kom Akamas tilbake til Troja og tok med seg bestemoren og sønnen. Langt senere ble Munitos bitt av en slange mens han drev jakt sammen med faren i Trakia og døde.

## Andre ektemenn
Mens Akamas ikke er nevnt av Homer, men i senere tekster som blant annet Vergils *[[Æneiden]]*, forteller Homer at Laodike var gift med trojanske Helikaon, sønn av den kloke Antenor. En senere og avvikende kilde som romerske Hyginus hevdet derimot at hun var gift med Telefos, konge av Mysia og sønn av Herakles. Telefos betraktes ellers som ektemann av hennes tante Astyoke, søster av hennes far Priamos.

## Etter Trojas fall
Tradisjonen etter Homer diktet videre på de kjente figurene. I henhold til ''Bibliotheca'' og flere andre kilder fryktet Laodike den natten da byen ble erobret at hun ville bli tatt av grekerne. Hun tryglet gudene om at det ikke måtte skje. Hun ble da svelget i en avgrunn som åpnet seg i jorden. 

Det er ingen informasjon om hvilke av gudene hun henvendte seg til, men Persefone synes å være velegnet. Det er heller ingen informasjon om hva som siden skjedde med henne etter at hun ble svelget opp i avgrunnen.

## Referanser


## Litteratur
* Stoll, Heinrich Wilhelm (1897): «Laodike 6» i: Roscher, Wilhelm Heinrich (red.): *Ausführliches Lexikon der griechischen und römischen Mythologie*. Bind 2,2, Leipzig, s. 1892 (digitalisert).
* Kroll, Wilhelm (1924): «Laodike 1)» i: *Paulys Realencyclopädie der classischen Altertumswissenschaft* (RE). Bind XII,1, Stuttgart, s. 699 f.
Wilhelm Hermann Ludvig von Munthe af Morgenstierne

**Wilhelm Hermann Ludvig von Munthe af Morgenstierne** (født 27. desember 1855, død 1. januar 1938) var en norsk offiser og geneneralmajor.

Han var sønn av amtmann Vilhelm Hermann Ludvig von Munthe af Morgenstierne (1814–1888) og bror til dr.juris Bredo Henrik von Munthe af Morgenstierne.

Han var ridder av St. Olavs Orden, og var også dekorert med flere utenlandske ordener.

## Referanser
George Erskine

**George Watkin Eben James Erskine** (født 23. august 1899, død 29. august 1965) var en britisk general.

Erskine ble tatt opp i King's Royal Rifle Corps og tjenstgjorde under første verdenskrig i Frankrike og Belgia. I 1930-årene var han i Britisk India, og vendte tilbake til Storbritannia i 1937, da han gikk inn i staben til dem logistikkansvarlige for hele British Army.

## Andre verdenskrig
I 1939 ble han del av staben i The Army Reserve, og i 1941 ble han sjef for 2. bataljon av King's Royal Rifle Corps som da var en del av 69th Infantry Brigade i Nord-Afrika, hvor han gjorde seg fortjent til Distinguished Service Order i 1942. han ble deretter utnevnt til sjef for 7th Armoured Division og tjenstgjorde i Nord-Afrika, Italia og Normandie i årene 1943 og 1944.

Under slaget om Normandie, var imidlertid ikke den øverstkommanderende for 2. arme, Miles Dempsey fornøyd med 7th Armoured Divisions innsats og sjefen for VIII korps, Richard O'Connor anså sine ordrer overfor enheten under Operasjon Goodwood som svært forsiktige. rett etter, under de vanskelige framrykningene i det kompliserte hekk-landskapet under Operasjon Bluecoat, lyktes det ikke for divisjonen å nå sine mål og Erskine ble skiftet ut. Til tross for hans ujevne resultater i felten, ble Erskine ansett for å ha evner som gjorde at han passet godt til andre oppgaver, slik at dette ble bare et forbigående tilbakeslag i hans karriere. Han ble leder for Supreme Headquarters Allied Expeditionary Force enhet i Belgia i 1944 og deretter sjef for 43rd (Wessex) Infantry Division i 1945.

## Etter andre verdenskrig
Etter andre verdenskrig ble han sjef for de britiske styrkene i Hongkong i 1946, og senere sjef for de britiske styrkene i Egypt i 1949. Han vendte tilbake til Storbritannia i 1952, og ble sjef for Eastern Command, reservestyrkene i Storbritannia. Åre etter ble han sendt til Britisk Øst-Afrika og sjef for styrkene der, og ble ansvarlig for å slå ned Mau Mau-opprøret i Kenya. Under Operasjon Anvil tok han militær kontroll over Nairobi fra 24. april 1954 og vanskeliggjorde slik opprørernes forsyningslinjer.

Etter engasjementet i Mau Mau-opprøret, vendte han tilbake til Storbritannia i 1955, og ble sjef for reservestyrkene i Southern Command fra 1955 til 1958 da han gikk av med pensjon. Han ble en æres-adjutant til dronning Elisabeth II i årene 1955 til 1965.

## Referanser


## Eksterne lenker
* 
* Portrett av Erskine på National Portrait Gallery i London
Vihula herregård

**Vihula herregård** (estisk: *Vihula mõis*, tysk: *Viol*, *Vyoll*) er et gods som ligger i tidligere Virland, nå i Vihula i det nordlige Estland. Det har tilhørt flere slekter, deriblant familien von Lode.

## Bygninger
Vihula består av flere bygninger, hvorav hovedbygningen, i historistisk stil, sto ferdig i 1880-årene. Den tidligere hovedbygning, er formentlig fra det 17. århundre, hvorimot de fleste tilbygningene er fra det 19. århundre.

Ved inngangen ses stensøyler med familien von Schuberts våpenskjold. Etter omfattende restaureringer, inneholder komplekset nå hotelværelser og suiter, spa og swimmingpool, restaurant, vinkjeller, konferanserom m.m.


Fil:Vihula Manor garden.jpg|Fra herregårdshaven
Fil:Tea House in winter - Vihula Manor Country Club & Spa.jpg|Tehus i vinterdrakt


## Eiere
Odvar von Lode, som dro i korstog mot esterne sammen med Knut VI av Danmark i 1197, mottok store landområder i det nordlige Estland som påskjønnelse for sin innsats. I 1501 omtales Vihula første gang i skriftlige kilder som tilhørende familien von Lode.

I 1531 overtok familie Weckerbrod, og i 1605 overga Ewert Weckerbrod godset til sin datter Brita, som hadde giftet seg med Melchior von Helffreich. Heretter ble Vihula i ektemannens slekt i over 200 år. I den store nordiske krig ble bygninger og omgivelser sterkt skadet. I 1810 ble det solgt til Alexander von Schubert. Etter 1. verdenskrig ble Vihula nasjonalisert, men familien Schubert ble værende på godset frem til 1939, hvor de forlot Estland.

Fra 1941 til 1944 holdt en tysk etterretningskole til i bygningene, mens det i årene 1951–1982 huset et pleiehjem. I sistnevnte år herjet en brann, hvoretter bygningene ble overlatt til et farmerkollektiv. Disse begynte en restaurering, som fortsatte med de nye eiere Vihula Mõis frem til 2012.

## Referanser
Mbalax

**Mbalax** (wolof: «rytme», uttales *umm bah-laak* eller *mballach*) er en vestafrikansk populærmusikksjanger som er spesielt utbredt i Senegal og Gambia.

Mbalax er en blanding av tradisjonell/religiøs afrikansk musikk og afrokubanske rytmer som kom tilbake til Afrika da den kubanske musikken spredte seg over hele verden 1950- og 1960-tallet. Ulike former for populær vestlig musikk og dans, eksempelvis jazz, soul, soca og rock blandes med sabar, wolof-folkets tradisjonelle tromme- og dansemusikk. Rytmene inneholder karakteristiske hurtige løp på trommene, som ofte er tama («talking drum») og den store, stående sabar-tromma. I tillegg brukes lyse, funk-lignende rytmer på gitar.

Tekstene som brukes i mbalax har ofte forbindelse med vestafrikansk sufisme; balladeformene minner om griotenes lovsanger. Språket er wolof.

## Mbalax-musikere
Youssou N'Dour er den mest kjente mbalax-musikeren, i Norge finnes den norsk-senegalesiske kora-spilleren Solo Cissokho. Andre utøvere er:

* Ady Thioune
* Alioune Mbaye Nder
* Alioune kassé et les kassé stars
* Babacar Faye
* Boy Marone
* Ceddo
* Cheikh Lô
* Cherif Mbaw
* Coumba Gawlo
* Dieuf Dieul
* Djanbutu Thiossane
* Etoile de Dakar
* Falou Dieng
* Fatou Guewel
* Ismaël Lô
* Lemzo Diamono
* Mapathe Diop
* Missal
* Nder
* Ndongo Lô
* Omar Pene
* Ouza
* Pape Diouf
* Secka
* Super Cayor de Dakar
* Super Diamono
* Thio Mbaye
* Thione Seck
* Viviane Chidid N'Dour
* Waflash
* Wato Sita
* Xalam
* Xalat de Dakar

## Litteratur
* Cornelia Panzacchi: *Mbalax Mi. Musikszene Senegal.* Peter Hammer, Wuppertal 1996, ISBN 3872947176
* Anja Brunner: *Die Anfänge des Mbalax. Zur Entstehung einer senegalesischen Popularmusik.*  Institut für Musikwissenschaft, Wien 2010, ISBN 3950286616
Hovinbyen

**Hovinbyen** er et navn som er gitt Oslo kommunes største byutviklingsområde. Området ligger like øst for indre by (grensen er Gjøvikbanen, som har vært indre øst sin «østgrense» i snart 100 år), og tankegangen er at befolkningstettheten i nye boligområder innenfor planområdet skal bli like stor som nettopp i indre by. Området strekker seg fra Bjerke i nord til Bryn i sør, fra Løren i vest til Breivoll i øst, og er arealmessig like stort som indre by innenfor Ring 2. Sentralt i området blir det nye storsenteret som skal erstatte Økernsenteret. 

Utviklingen av området startet for noen år siden med Ensjøbyen og Løren-utbyggingen, uten at dette da var en del av en større Hovinbyen-plan. De etablerte boligstrøkene like øst for Gjøvikbanen vil forbli som i dag selv om de ligger innenfor planområdet. Her kan man se et tydelig skille mellom Indre og Ytre by i bebyggelsen ut ifra hvilken side av jernbanen man er på, eksempelvis: Sinsenbyen vs Sinsen hageby; Carl Berner vs Hasle og Keyserløkka; Tøyen vs Lille Tøyen; Kampen vs Ensjø.

I dag bor det  mennesker innenfor planområdet, og det er lagt planer for at området skal kunne utbygges med  nye boliger og 2,5 millioner m2 næringsareal. Plan- og bygningsetaten anslår at det kan bo over  mennesker i området i år 2030.

## Avgrensning
I vest er området avgrenset av Gjøvikbanen, og i nord av Trondheimsveien. I sør og øst er grensen hovedsakelig Hovedbanen, men man går også noe utenfor dette ved å inkludere Breivoll området (som ligger i Bydel Alna), og å få med hele Bryn sør til Fellesstrekningen i øst på T-banen. I nordøst går grensen like vest for Linderud skole / Linderud gård

### Strøksoversikt

* Sinsen (Sinsen hageby og området rundt Aker sykehus)
* Løren
* Hasle / Frydenberg
* Lille Tøyen og Keyserløkka
* Ensjø
* Etterstad
* Helsfyr
* Bryn
* Teisen
* Valle Hovin
* Ulven
* Økern / Økern senter
* Breivoll
* Haraldrud
* Risløkka
* Refstad
* Bjerke og Brobekk
* Vollebekk

Man «forsyner seg» strøksmessig størst av Bydel Bjerke, hvor hele *Delbydel Økern* (med grunnkretsene: Refstad, Økern, Risløkka, Brobekk, Nordre Hovin, Aker sykehus, Bjerkebanen og Økern senter) ligger innenfor planområdet.

## Eksterne lenker
* Hovinbyen
* Osloby.no  (Aftenposten) - *Her kan  oslofolk bo om 15 år* (30. januar 2015)
Gustaf Oskar Örn

**Gustaf Oskar Örn** (født 1. desember 1863 i Lindesberg i Västmanland, død 15. november 1944) var en svensk brukseier. I 1916 opprettet han et legat i Norge for at studenter ved Norges tekniske høiskole (i dag NTNU) kunne dra på studieopphold i Sverige.

## Familie
Han var sønn av brukseier P.V. Örn og Maria Ericsson. Han giftet seg med Josefine Breien, og ekteparet fikk sønnen Bertil Örn.

## Utdannelse
Gustaf Oskar Örn hadde sin ingeniørutdannelse i bergvitenskap fra Örebro tekniska skola, Bergsskolan i Falun og Bergsskolan i Stockholm.

## Yrkesliv

### Sverige
Han var ansatt ved brukene Skinnskatteberg, Billsjö og Karmannsbro i årene 1881–1887, før han i 1887 kjøpte Adolfsfors bruk i Värmland, som han eide frem til 1903. Han eide Norefors bruk og Åmotfors Pappersbruk 1905–1906.

### Norge
I 1903 flyttet Örn til gården Vestre Ranheim (gnr. 23) utenfor Trondhjem, og kjøpte Ranheim Papirfabrikk samme år. Han bygde nytt kokeri, vaskeri og sodahus ved fabrikken, og oppgraderte kraftverket. I 1907 ble fabrikken solgt til Meraker Brug, og Örn flyttet til Nidareid i Trondhjem, og kjøpte Lundemo Bruk og Follafoss Tresliperi dette året. En tid var han også medeier i Ila Smelteverk i Trondhjem.

Örn var svensk konsul i Trondhjem i perioden 1906–1912.

### Tilbake til Sverige
I 1913 flyttet han tilbake til Sverige, hvor han ble eier og direktør ved papirfabrikken i Emsfors i 1915 og Högfors Träsliperi i Häggenås i 1937. Mellom 1934 og 1942 eide han også Alsterfors Glasbruk.

## Konsul G.O. Ørns legat
I et gavebrev datert 5. desember 1916 opprettet Örn et legat til fremme av norske studenters studiereiser i Sverige for å studere «svensk industri, kultur og odling». Han donerte 10&nbsp;000 kroner til dette formålet, som var legatets kapital. Rentene av denne kapitalen skulle gå til stipender for 3. års- og 4..årsstudenter ved linjene for arkitektur, bergfag eller kjemi ved Norges tekniske høiskole. Det var høyskolens rektor som bestyrte legatet.

## Ordener og utmerkelser
Han var kommandør av Vasaordenen, ridder av Nordstjerneordenen, ridder av St. Olavs Orden, innehaver av Kungliga Vetenskapsakademiens Linnémedalje og medlem av Det Kongelige Norske Videnskabers Selskab.

## Referanser
Mats Gjermundsen

**Mats Gjermundsen** (født 1994) er en norsk tidligere innebandyspiller som spilte for Sarpsborg Sharks i eliteserien for menn. Han er en rightfattet beck, som bekler både høyre- og venstrebeck-posisjon. Han har tidligere spilt i svensk innebandy i Hagfors IBS og har 9 offisielle U19-landskamper for Norge. Har deltok i U19-VM i Tyskland i mai 2013.

## Referanser
Siaya fylke

**Siaya fylke** er ett av 47 fylker (counties) i Kenya. Det ligger i den tidligere Nyanza-provinsen. Fylkets hovedstad er Siaya. Fylket hadde 842&nbsp;304 innbyggere ved folketellingen i 2009. 

## Eksterne lenker
*
Sundsvallsbron

**Sundsvallsbron** er en bro i Sundsvall, Sverige. Den krysser Sundsvallsfjärden og innebærer en passasje forbi byen Sundsvall. Veien over broen er motorvei og en del av Europavei 4.

Broen er 2109&nbsp;m lang, og Sveriges fjerde lengste bro. Den ble innviet i 2014. Det er bompenger for passasje av brua, som blir fakturert av Transportstyrelsen.

## Referanser
Slyngtråd

En **slyngtråd** er en omdannet stengel, blad eller bladstilk som noen klatreplanter bruker til å feste seg med.

## Galleri

fil:Nep raf211.jpg|*[[Nepenthes rafflesiana]]*s øvre del med slyngtråd.
Fil:Kurgiväät.jpg|Agurks slyngtråd.
Fil:NRCSHI07025 - Hawaii (716084)(NRCS Photo Gallery).jpg|Squash stengel med slyngtråd.


## Litteratur
* 
*
What Just Happened

***What Just Happened*** er en amerikansk dramafilm fra 2008, regissert av Barry Levinson. Hovedrollene spilles av Robert De Niro, Catherine Keener og Stanley Tucci.

## Sammendrag
Ben (Robert De Niro), er en erfaren Hollywood-produsent som sliter med flere problemer, både i arbeidslivet og privatlivet. Den siste filmen hans får veldig negative kritiker, hovedsakelig på grunn av den siste scenen hvor hovedpersonen dør sammen med hunden sin. Ben og hans uortodokse britiske regissør, Jeremy Brunell (Michael Wincott), diskuterer filmen med filmstudioets direktør Lou Tarnow (Catherine Keener). Hun beskylder Ben for å filme hundens død bare for å kunne bruke dette som "forhandlingskort" - og gjøre det lettere å forhandle om andre problematiske scener. Lou truer med å trekke filmen fra Cannes Film Festival, og personlig ta over produksjonen med mindre hundens død blir fjernet fra filmen. Jeremy nekter standhaftig, og får et raserianfall.

I tillegg til Bens problemer med filmen, har han ekteskapsproblemer med kona Kelly. Han oppdager at Kelly har en affære med Scott Solomon, en gift manusforfatter som Ben tidligere hadde jobbet sammen med. Scott har skrevet et manus som han vil ha filmatisert, og som Brad Pitt senere blir knyttet til. Filmstudioet som har filmen til Ben, truer med å stryke Bruce Willis sin rolle i filmen på grunn av skuespillerns uvilje mot å barbere skjegget sitt. Bens karriere henger i en tynn tråd sammen med skjebnen til filmen, men ethvert forsøk på å snakke fornuft med Willis når ikke frem. Regissøren, Jeremy Brunell, går med på å endre avslutningen av filmen slik at hunden overlever. Ben prøver å få agenten til Bruce Willis å snakke med Willis om å fjerne skjegget, men dette fører bare til at agenten får sparken. Men Willis ombestemmer seg snart, og han barberer skjegget slik at filmen kan fortsette.

En uke senere er Ben, Lou og Jeremy tilstede under film-festivalen i Cannes, hvor de håper på å vinne en pris for filmen. Men Jeremy har endret på filmen igjen uten å fortelle dette til Ben eller Lou. Han tok ikke bare med scenen hvor hunden døde, men han la til nesten ett minutt hvor enda flere kuler blir skutt inn i kroppen på den. Denne nye slutten på filmen smadrer filmens muligheter for å vinne noe som helst. Lou blir overhodet ikke imponert, og flyr umiddelbart hjem fra Cannes i studioets private jetfly, og han forlater Ben strandet i Frankrike. Ben kommer seg endelig hjem, akkurat tidsnok til en fotografering sammen med Hollywoods fremste tretti produsenter for Vanity Fair. Men bladets utgivere har fått høre om fiaskoen i Cannes, og Ben blir henvist til å stå lengst bak og i utkanten av fotografiet, noe som betyr at han knapt vil bli lagt merke til.

## Medvirkende
* Robert De Niro som Ben
* Catherine Keener Lou Tarnow
* Michael Wincott som Jeremy Brunell

## Eksterne lenker
* 
*
Nedslagsveien (Oslo)

**Nedslagsveien** (1–15, 2–10) er en vei på Oppsal i bydel Østensjø i Oslo. Den går som blindvei nordover fra Unnarennet.

Navnet ble vedtatt i 1955, og som for Unnarennet dreier det seg om hoppbakken Bjartbakken.

Veien har rekkehus i OBOS-borettslaget Beverdalen, ferdigstilt 1964–65.

## Referanser


## Kilder
* 

## Eksterne lenker
*
Kapenguria

**Kapenguria** er en by og kommune 38 km nordøst for Kitale på hovedveien A1 i Kenya. Kapenguria er hovedstad i West Pokot fylke, og kommunen hadde totalt 56&nbsp;000 innbyggere ved folketellingen i 1999. Byen ligger nær nasjonalparken Saiwa Swamp.
Malla herregård

**Malla** (estisk: *Malla mõis*) er en herregård fra det historiske landskapet Virland, i landsbyen Malla, Viru-Nigula kommune, Lääne-Viru i det nordlige Estland.

Godset nevnes første gang i 1443, og ble oppført i middelalderen som en mindre vasallborg. Den svenske greve og feltmarskalk Gustaf Horn lot i årene 1651–54 her oppføre et barokkpalass som ble ødelagt i den store nordiske krig. Senere tilhørte Malla familiene *Löwenwolde* og *von Tiesenhausen*.

Den nåværende bygning, med en byggekjerne fra 1770-årene, fikk sitt ubestemmelige, historistiske utseende i 1880-årene. Den er i dag i privateie og under restaurering.

## Bitcoinslott
Den finske bitcoinentusiast Risto Pietila ønsker å gjøre Malla om et til et senter dedikert til bitcoinforskning.

## Referanser


## Eksterne lenker
*
Innvoller

**Innvoller**, **innmat** eller **mårr** (latin *vicera*) er de organene og organsystemene som ligger mer eller mindre løse i kroppens store hulrom. Hos virveldyr er dette organene i buk- og brysthulen.

## Organer
Hos alle dyr med løstliggende organer finnes det et tarmsystem og indre deler av kjønnsorganer som ligger løst og utgjør innvollene. Hos leddyr, bløtdyr og chordater er det også et kretsløpssystem med et hjerte som kan tas ut. Blant de firfotede dyrene ligger i tillegg lunger, deler av urinveiene og enkelte endokrine systemer blant de løstliggende organene.

### Innmat
Innmaten er de spiselige delene av et dyrs innvoller, for eksempel tunge, lever, hjerte og nyre. Innmaten omfatter ikke muskelvevet rundt knokler og bein. Hvilke typer innvoller som brukes, varierer fra kultur til kultur, og geografiske områder. I Norge brukes for eksempel svinelever til leverpostei, mens i Frankrike brukes fet ande- og gåselever til delikatessen foie gras.

## Innvoller i kulturen
Innvollene, særlig tarmen, har høyt væskeinnhold og er ofte fulle av bakterier, slik at forråtnelsen starter der. Ved slakting eller når fisk sløyes er den viktigste del av prosessen nettopp å fjerne innvollene. Noen innvoller anses som delikatesser, slik som hjertet, men majoriteten kastes eller brukes som fyll i for eksempel pølser, men det finnes også egne rettes laget av innvoller, som lungemos, mårrpølse og haggis.

Ved mumifiserining i det gamle Egypt ble også innvollene fjernet for å unngå forråtnelse, og hvert organ ble oppbevart i en egen kanopisk krukke.

## Referanser
Wajir

**Wajir** (somali: *Wajeer*) er hovedstaden i Wajir fylke i Kenya. Den ligger i den tidligere nordøstprovinsen, 1200 meter over havet. Ved folketellingen 2009 hadde byen 82 800 innbyggere.

Byens flyplass har ruter til Nairobi, Galkacyo og Mogadishu.
Pastor Fangens vei (Oslo)

**Pastor Fangens vei** (1–49, 2-28) er en vei på Tåsen i bydel Nordre Aker i Oslo. Den går fra Jutulveien til Østhellinga.

Veien fikk navn i 1918 etter Anton Wilhelm Fangen (1799–1870), som var Vestre Akers første sogneprest.

Veien har for det meste rekkehus- og villabebyggelse. I nr. 16 er Oslo Håndverks- og Industriforenings Dameforenings seniorleiligheter. I nr. 18, i det tidligere Hjemly alders- og sykehjem, er fra 2011/2012 Alderspsykiatrisk avdeling ved Diakonhjemmet sykehus. Tåsen helsehus (tidligere Tåsenhjemmet) er i nr. 24 og 26.

## Referanser


## Kilder
* 

## Eksterne lenker
*
Hola (Kenya)

**Hola** (også kjent som **Galole**) er en by ved Tanaelven i Kenya. Den hadde 6932 innbyggere ved folketellingen i 1999. Hola er hovedstaden i Tana River fylke, og tidligere i Tana River-distriktet i den daværende kystprovinsen. 

## Historie
Hola hadde en interneringsleir som var åstedet for Holamassakeren i 1959, der elleve arrestanter ble drept av fangevoktere som jobbet for britene. Ofrene var påståtte Mau Mau-rebeller som ble holdt i leiren som en del av *Operation Anvil*. Etter hendelsen har det vært forsøkt å endre byens navn til Galole.
Memorial Day (film)

***Memorial Day*** er en amerikansk krigsfilm fra 2012 med James Cromwell og Jonathan Bennett i noen av hovedrollene. Filmen ble regissert av Sam Fischer, og manus ble skrevet av Marc Conklin. 

## Sammendrag
Filmen følger historien om Kyle Vogel, (spilt av Jonathan Bennett) og som barn finner han eiendelene til bestefaren sin, Bud Vogel (spilt av James Cromwell), fra andre verdenskrig. Kyle får bestefaren sin til å fortelle historien bak noen av gjenstandene, som bestefaren har samlet på siden verdenskrigen.

Handlingen hopper frem og tilbake mellom bestefarens opplevelser fra andre verdenskrig hvor han tjenestegjorde i Europa, og Kyle sine opplevelser som soldat under krigen i Irak og krigen i Afghanistan.

## Skuespillere
* Jonathan Bennett som sersjant Kyle Vogel
* James Cromwell som Bud Vogel
* John Cromwell som løytnant Bud Vogel
* Jackson Bond som en ung Kyle Vogel
* Mary Kay Fortier-Spalding som Betty Vogel
* Emily Fradenburgh som løytnant Kelly Tripp
* Charles Hubbell som kaptein Tom Marshall
* Corby Kelly som Derek Lodermeier
* Chris LeFevere som Josh Berg
* Steven Luke som Brandt
* Jasper Morgan som en ung tysk soldat
* Reed Sigmund som Ed Gorski
* Thomas Sellwood som Nick Sullivan
* Erin Traxler som Sarah Vogel
* Armin Zadeh som Moises Aguilar
* Max Gonzales som Zack Vogel
* Rick Fryklund som Donnelly
* Scott Eiden som Travis Shane
* Olivia Coon som Ruthy Vogel
* Noah Coon som James Vogel
* Craig Christiansen som Ron Vogel

## Eksterne lenker
*
Busia (Kenya)

**Busia** er en by Kenya. Den er hovedstad og største by i Busia fylke, og ligger på 1200 meter over havet. Byen hadde 51&nbsp;981 innbyggere ved folketellingen i 2009.

Busia ligger i den tidligere vestprovinsen i Kenya, omtrent 430 km langs vei vest for landets hovedstad Nairobi, ved grensen til Uganda. Like over grensen ligger den ugandiske byen med samme navn, Busia. Begge byene er travle grensebyer.
Central Province (Kenya)

**Central Province** (sentralprovinsen) var før 2013 en av Kenyas åtte provinser. Den ble så erstattet av fylkene Kiambu, Murang'a, Nyeri, Nyandarua og Kirinyaga.
José Enrique Rodó (Uruguay)

**José Enrique Rodó** er en by i det sørvestlige Uruguay. Byen, som har om lag 2 120 innbyggere, det er en viktig by i Soriano-departementet.

## Befolkning
José Enrique Rodó har 2 120 innbyggere *(Beregning 2011)*

Kilde:

## Transport
 Ruta 2 forbinder José Enrique Rodó med Fray Bentos og Argentina.

## Referanser


## Eksterne lenker
* Kart over José Enrique Rodó (INE) (spansk)
Coast Province (Kenya)

**Coast Province** (kystprovinsen) var før 2013 en av Kenyas åtte provinser. Den ble så erstattet av fylkene Kilifi, Mombasa, Kwale, Taita-Taveta, Tana River og Lamu.
Eastern Province (Kenya)

**Eastern Province** (østprovinsen) var før 2013 en av Kenyas åtte provinser. Den ble så erstattet av fylkene Meru, Machakos,
Kitui, Makueni, Embu, Tharaka-Nithi, Marsabit og Isiolo.
Nairobi Province (Kenya)

**Nairobi Province** var før 2013 en av Kenyas åtte provinser. Den ble så omgjort til Nairobi fylke, med landets hovedstad Nairobi som eneste by.
Nyanza Province (Kenya)

**Nyanza Province** (Nyanzaprovinsen) var før 2013 en av Kenyas åtte provinser. Den ble så erstattet av fylkene Siaya, Kisumu, Homa Bay, Migori, Kisii og Nyamira.
Rift Valley Province (Kenya)

**Rift Valley Province** (Riftdalen) var før 2013 en av Kenyas åtte provinser. Den ble så erstattet av fylkene Turkana, West Pokot, Samburu, Trans-Nzoia, Uasin Gishu, Elgeyo-Marakwet, Nandi, Baringo, Laikipia, Nakuru, Narok, Kajiado, Kericho og Bomet.
Plogveien (Oslo)

**Plogveien** (1–95, 4–100) er en vei på Manglerud i bydel Østensjø i Oslo. Den begynner ved Enebakkveien nordvest for Ryenkrysset og går i en stor bue gjennom store deler av Manglerud før den ender i Enebakkveien sørøst for Ryenkrysset.

Navnet ble vedtatt i 1955, og i området finnes også en rekke andre veier med navn fra landbruket.

Veien har blokker tilhørende flere OBOS-borettslag. For øvrig er Manglerud Senter i nr. 6, Manglerud skole i nr. 22, Manglerudhallen i nr. 22B og Manglerud videregående skole i nr. 24. Manglerud politistasjon er i nr. 31.

## Kilder
* 

## Eksterne lenker
*
Mumias

**Mumias** er en by i Kakamega fylke i Kenya. Byen hadde en befolkning på 116&nbsp;358 ved folketellingen i 2009. Mumias var administrasjonssenter i det tidligere Mumias District. Byen har veiforbindelse til Kakamega og Buchinga i øst, Busia i vest, Bungoma i nord og Butere i sør.

Byen var tidligere kjent som *Lureko* før den endret navn til Mumias.

## Referanser
Jan Otto Hauge

**Jan Otto Hauge** (1945–2016) var en norsk journalist, redaktør og pressemann.

I sine unge år var Hauge aktiv i AUF og var sammen med Per Olav Marcussen om å skrive en artikkel i *Dagbladet* (15. juni 1968) om hvordan AUF delvis ble finansiert av midler fra CIA. Avsløringen i *Dagbladet* bidro til at daværende leder, Ola Teigen, trakk seg og en ny radikal ledelse ble valgt.

Hauge arbeidet som pressesekretær for Sosialistisk Venstrepartis stortingsgruppe, var journalist og redaksjonssjef i avisen *[[Ny Tid]]*, og arbeidet som frilanser. Fra 1991 til 2002 var han redaktør i fagbladet *[[Journalisten]]*.

Han var kjent for sin rolle i den såkalte «listesaken».

## Referanser
Tor Ingar Jakobsen

**Tor Ingar Jakobsen** (født 1973) er en norsk komponist og musiker. Han er mest kjent for sitt arbeid innen musikkteater. 

Jakobsen har komponert musikken til familiemusikalen The Time of Nick, som hadde sin Broadway presentasjon i New York City, September 2017  Jakobsen har også komponert musikken til den New York-baserte musikalen *Under Her Hat*. Eksempler på andre musikaler hvor Jakobsen er komponist er *Bronsebukkene 2018* familiemusikalen *Den Magiske Julekrystallen* og utendørsspillet *Jakten på Bene Skinnkniv*.

Jakobsen ble født på Gjøvik, Norge, og begynte å ta pianotimer som seksåring. Når han var 15 gjorde han sine første profesjonelle spillejobber. Som tenåring spilte han i forskjellige typer band, både rockeband, cover-band og jazzband. Parallelt med konsertspillingen var dette også tiden da han begynte å jobbe som musikalsk ansvarlig på diverse lokale teaterproduksjoner.

I 2004 ble han utdannet Cand. Philol. fra Universitetet i Oslo i jazzpiano og komponering.

Som komponist har Jakobsen komponert og arrangert musikk i mange forskjellige formater og genre. Ved siden av mindre jazzensembler har han komponert for diverse storband og cabaret-orkestre. Han har også komponert og arrangert for mer klassiske besetninger som strykekvartetter, kor, korps og symfoniorkestre. Blant disse er Kringkastingsorkestret (KORK), som han har komponert og arrangert flere stykker for. 

Gjennom sitt arbeide med musikkteater har Jakobsen vært hentet inn som gjesteforeleser ved flere høyskoler og universiteter. Blant disse er Høyskolen Kristiania, Høyskolen NSKI, Bårdar og The University of Oklahoma. 

Jakobsen bor i Oslo der han jobber som komponist, pianist, arrangør og orkesterleder.

## Referanser


## Eksterne lenker
* Tor Ingar Jakobsens nettsider
Stein Aabø

**Stein Aabø** (født i Stavanger 27. oktober 1952) er en norsk journalist og forfatter bosatt i Oslo.

Aabø er utdannet lærer fra Sagene Lærerskole og har i tillegg en cand.mag-grad fra Universitetet i Oslo med historie mellomfag og sosiologi grunnfag.

Aabø var lærer ved Haugenstua skole i Oslo 1977-80. Parallelt med lærergjerningen jobbet han deltid med redaksjonelle oppgaver i Dagbladet, noe som brakte ham inn i journalistikken. 

Han arbeidet på heltid i*[[VG]]*s layout-avdeling (1980-1981), deretter i Norsk Lektorlags tidsskriftet *[[Skoleforum]]* fra 1981. 

I 1984 ble han ansatt som redaksjonssekretær i fagbladet *[[Journalisten]]* og fra 1989 konstituert som redaktør i samme blad, en stilling han hadde til 1991.  

Deretter arbeidet han i Norsk Telegrambyrås politiske avdeling fra 1991 til 1994.

Aabø begynte i *[[Dagbladet]]s* politiske avdeling i 1994 og ble i 1999 medarbeider i avisas leder- og kommentaravdeling. Der var han fram til 2015, da han etter eget ønske gikk av med AFP (avtalefestet pensjon). Han har gitt ut to artikkelsamlinger fra sin periode i Dagbladet. «Aldri så galt at det ikke er en god historie» og «Kommentarer fra Stein-alderen», begge utgitt på «Bokstav og bilde» i henholdsvis 2016 og 2017.  

## Bøker
* *Sylvia Brustad - I partiets tjeneste*, Cappelen Damm 2012.
* *Bølgebryteren - 50 år med seniorpolitikk*, Pax 2018
* *Sosialisten. Et portrett av Stein Ørnhøi,* Res Publica 2020
* *Noen av oss har snakket sammen. Hvordan samarbeidet mellom Arbeiderpartiet og LO formet Norge,* Res Publica 2021

## Referanser
Reichskommissariat Niederlande

**Reichskommissariat Niederlande** (nederlandsk: *Rijkscommissariaat Nederland*) var den Sivile okkupasjonsforvaltningen i det tysk okkuperte Nederland under andre verdenskrig. Forvaltningens fulle navn var **Reichskommissariat für die besetzten niederländischen Gebiete**. Administrasjonen var ledet av rikskommissær Arthur Seyss-Inquart, som også var den siste kansleren av Østerrike før landet ble annektert av Tyskland.

## Bakgrunn
Tyskerne innledet invasjonen av Nederland den 10. mai 1940. Etter bare fire dagers kamper kapitulerte de nederlandske strykene den 14. mai. Samme dag flyktet den nederlandske regjeringen til London. Wilhelmina av Nederland hadde flyktet dagen i forkant. Den 20. mai ble en militær administrasjon ledet av *Militärsbefehlshaber* Alexander von Falkenhausen implementert i de okkuperte områdene. Militær administrasjonen ble raskt oppløst og erstattet av en sivil administrasjon under ledelse av Rikskommissær Arthur Seyss-Inquart. Adolf Hitler valgte en sivil forvaltning fremfor en militær forvaltning på grunn av at han anså nederlenderne som en del av den ariske rase.

## Strategi og Policy
I de innledende fasene av den tyske okkupasjonen planla nazistene å støtte det nederlandske nasjonalsosialistiske partiet NSNAP. NSNAP støttet åpent inkorporeringen av Nederland inn i Tyskland. Partiet fikk stor dekning i nazistiske aviser og etablerte en egen nederlandsk versjon av Hitlerjugend. NSNAP oppnådde liten støtte av det nederlandske folket, noe som gjenspeiler at partiet bare fikk 998 stemmer ved regjeringsvalget i 1937. Partiet ble etterhvert ansett som politisk svake av tyskerne.

NSNAP ble etterhvert betraktet av tyskerne som å være politisk ubrukelig og gikk over til å støtte det fascistiske partiet Den nasjonalsosialistiske bevegelsen i Nederland (NSB) ledet av ledet av Anton Mussert. Den 14. desember 1941 ble alle politiske partier i Nederland forbudt unntatt NSB og dermed ble NSNAP oppløst.

## Se også
* Invasjonen av Nederland (1940)
* NSNAP

## Referanser


## Litteratur
* L. de Jong (1969–1991). *Het Koninkrijk der Nederlanden in de Tweede Wereldoorlog*. Staatsuitgeverij, Haag.
Ludwig Wannemacher

**Ludwig Wannemacher** (født 18. november 1942) er en norsk redaktør og pressemann.

Wannemacher arbeidet som redaksjonssekretær i *[[Vestfold Arbeiderblad]]* før han i 1981 ble redaktør i Norsk Journalistlags tidsskrift *[[Journalisten]]*, en stilling han hadde fram til 1989. 

## Referanser
Tårs

**Tårs** er et sogn og kirkested i Vendsyssel i Danmark. Administrativt ligger sognet i Hjørring kommune, og lå før 1970 i Børglum herred. Kirkelig ligger sognet i Hjørring søndre prosti i Aalborg stift. Sognekirken Tårs kirke ligger nordvest i sognet, 15 km sørøst for Hjørring og 32,5 km nordvest for Sæby. Annekskirken Morild kirke ligger også i Tårs sogn.

Den 1. januar 2014 var 3&nbsp;467 personer bosatt i Tårs sogn, hvorav 1&nbsp;932 i landsbyen med samme navn.

## Referanser
Håvard Selby Ebbestad

**Håvard Selby Ebbestad** (født 5. mars 1959 i Drammen) er en norsk farmasøyt som har hatt flere lederroller innen sitt fagområde.  Han har siden 2010 vært administrerende direktør i Fürst Medisinsk Laboratorium. Fra 2020 er han i tillegg president i  Farmasøytenes Idrettsforening. Han mottok i 2022 ordenen Det giftige kors, Crux venenifera, som er den høyeste utmerkelse innen norsk farmasi.

## Utdannelse
Ebbestad er utdannet farmasøytisk kandidat fra Universitetet i Oslo i 1983, og har i tillegg en mastergrad i ledelse fra McGill University i Montreal i 2000.

## Yrkesliv

I 2003 - 2010 var han administrerende direktør i legemiddelfirmaet Pfizer.  For det var han administrerende direktør i Pharmacia (1999 - 2003) og Zeneca (1995 - 1999).

Ebbestad var i 2007 - 2009 styreleder for Legemiddelindustriforeningen LMI.

2011 - 2015 var han folkevalgt kommunestyrerepresentant i Svelvik.

Styreleder i Norsk Farmasøytisk Selskap 2017 - 2020.

## Referanser


## Eksterne lenker
* Fürst Medisinsk Laboratoriums hjemmeside
Ngong (Kenya)

**Ngong** er en by i Kajiado fylke i Kenya, nær fjellet Ngong ved Riftdalen. Byen ligger 25 km vest for Nairobi og hadde 107&nbsp;188 innbyggere ved folketellingen i 2009.

Ordet *"Ngong"* er Masai og betyr *knoker* på grunn av de fire toppene på åskammen som står alene på sletten rundt Nairobi. I filmen *[[Mitt Afrika]]* fra 1985, vises de fire fjelltoppene i bakgrunnen i flere scener ved Karen Blixens hus. Sentrum av Ngong ligger 1961 meter over havet, mens åsene rundt når 2460 meter over havet. Ngong var tidligere administrasjonssenter i Ngong Division, før byen ble en del av Kajiado fylke.

## Referanser
Ola Stenberg

**Ola Enger Stenberg** (født 1980) er en norsk medieleder og tidligere journalist. Han har siden 2025 vært tilknyttet Schibsted. 

## Bakgrunn og utdanning
Stenberg er utdannet journalist fra Høgskolen i Oslo (2001–2003). Han har bakgrunn som reporter og videojournalist.

## Virke
Stenberg startet karrieren som journalist i Hamar Arbeiderblad, ANB og NTB før han begynte i VG. I  2001 medvirket han i TVNorges julekalender Nissene på låven. 

## Referanser
Stiftelsen Erlik

**Stiftelsen Erlik** er en norsk stiftelse stiftet 11. juni 2009. Stiftelsen har som vedtektsfestet formål «å utgi magasinet *[[=Oslo]]* for å fremme engasjement og selvhjelp blant personer med rusmiddelavhengighet, hjemløse og sosialt utsatte som vil kunne selge magasinet på gaten i Oslo.»

Etter lanseringen av *=Oslo* i juni 2005 har stiftelsen utvidet tilbudet med *=Fredrikstad*, *=Drammen*, *=Buskerud*, *[[=Østfold]]*, *=Innlandet*, *=Vestfold* og *=Telemark*. Disse publikasjonene har senere blitt lagt ned. I dag utgir Stiftelsen Erlik gatemagasinene =Oslo i Oslo, Sorgenfri i Trondheim, =Bergen i Bergen og Erlik andre steder i Norge.

## Referanser


## Eksterne lenker
* 
*
Maragua

**Maragua** er en by i Murang'a fylke i Kenya. Den var tidligere hovedstad i Maragua District i den forhenværende provinsen Central. Byen ligger langs hovedveien mellom Thika og Sagana, 10 km sør for Murang'a. Maragua by hadde en befolkning på 4286 personer ved folketellingen i 1999. Totalt var det 27&nbsp;384 innbyggere i hele kommunen. 

Den norsk-kenyanske sangeren Stella Mwangi ble født i Maragua.
Sagana

**Sagana** er en by i Kirinyaga fylke i Kenya. Den tilhørte den tidligere provinsen Central. Byen ligger 2161 meter over havet, langs hovedveien mellom Nairobi og Nyeri, 100 kilometer nord for landets hovedstad. Navnet kommer fra Kenyas lengste elv Tana som også kalles Thagana.

Antall innbyggere var i 2014 beregnet til 13&nbsp;000.
Reichskommissariat Belgien-Nordfrankreich

**Reichskommissariat Belgien-Nordfrankreich** var den sivile okkupasjonsforvaltningen i det tysk okkuperte Belgia og Nord-Frankrike fra juli 1944 til desember 1944 under andre verdenskrig. Administrasjonens fulle navn var, i kort form, **Reichskommissariat Belgien und Nordfrankreich**, og fullstendig form, **Reichskommissariat für die besetzten Gebiete von Belgien und Nordfrankreich**. Denne sivilforvaltningen erstattet den militære administrasjonen som hadde hatt myndighet over området fra 1940 frem til opprettelsen av rikskommissariatet i juli 1944. Mesteparten av territoriet rikskommissariatet hadde myndighet over ble frigjort i september 1944 i etterkant av operasjon Overlord. Eksistensen til administrasjonen var dermed kortvarig. Som en følge av den allierte frigjøringen av områdene ble territoriet formelt sett annektert av Tyskland (selv om det da de facto ikke lenger var under tysk kontroll).

I tillegg til at forvaltningsorganet hadde administrativt ansvar over det okkuperte Belgia hadde enheten også ansvaret for de franske departementene Nord og Pas-de-Calais.

## Se også
* Militær administrasjonen i Belgia og Nord-Frankrike

## Referanser
Isiolo

**Isiolo** er en by i den tidligere provinsen Eastern i Kenya. Den ligger 285 kilometer nord for landets hovedstad Nairobi. Byen har et estimert befolkningstall på 80&nbsp;000 innbyggere. Isiolo ligger langs hovedveien A2 som leder til Marsabit og Moyale i nord. Byen betjenes av flyplassen Isiolo Airport som oppgraderes på grunn av økende turisme og lokal eksport.
Iten

**Iten** er hovedstaden og største by i Elgeyo-Marakwet fylke i Kenya. Den ligger 2400 meter over havet, ved veien mellom Eldoret og Kabarnet. Elven Kerio ligger øst for byen. Iten har omtrent 42&nbsp;300 innbyggere.

På grunn av sin høye beliggenhet er Iten et populært sted å trene for idrettsutøvere. Byen har et eget høydetreningssenter, HATC, grunnlagt i 1999.